Os xirasoles cegos

Os xirasoles cegos é unha coprodución galega de 2008, dirixida por José Luis Cuerda, baseada na novela homónima de Alberto Méndez. Foi rodada en lingua castelá en Ourense (entre outras localizacións) no verán de 2007, a súa estrea foi o 29 de agosto de 2008. Está protagonizada por Maribel Verdú e Javier Cámara, e no seu elenco figuran ademais actores galegos coma Martiño Rivas ou José Ángel Egido.

 Sinopse 
Ambientada na posguerra, Os xirasoles cegos conta a historia de Elena (Maribel Verdú), nai dun fillo pequeno, Lorenzo (Roger Princep), e cuxa filla máis vella adolescente, Elenita (Irene Escolar), fuxiu embarazada co seu mozo Lalo (Martiño Rivas), perseguido pola policía.

Tamén o seu marido Ricardo (Javier Cámara) vive agochado, neste caso nun buraco no dormitorio da parella, de xeito que Salvador (Raúl Arévalo), un diácono que pensa en colgar os hábitos, pensa que é viúva, obsesiónase con ela e comeza a acosala.

 Personaxes 
 Maribel Verdú como Elena López Reinares
 Javier Cámara como Ricardo Mazo Torralba
 Raúl Arévalo como Salvador
 Roger Príncep como Lorenzo Mazo López
 Martiño Rivas como Eulalio 'Lalo' Peciña
 Irene Escolar como Elena Mazo López
 José Ángel Egido como reitor
 Ricardo de Barreiro como Fernández

 Premios 
 Optou a 15 premios Goya en 2008, pero só acadou un, o de guión adaptado, para José Luis Cuerda e Rafael Azcona.

 Véxase tamén 
 Outros artigos 
 Filmes de España propostos ó Óscar ó mellor filme internacional
 Filmes propostos ó mellor filme internacional na 81ª edición dos Óscar
 Ligazóns externas 
 Os Xirasois Cegos en AVG de Culturagalega.org
 Ficha en IMDb

Categoría:Filmes de 2008
Categoría:Filmes de Galicia
Categoría:Filmes en lingua castelá
Categoría:Filmes dirixidos por José Luis Cuerda
Categoría:Filmes rodados en Galicia
Categoría:Filmes rodados en Ourense
Categoría:Filmes rodados en Madrid
Categoría:Filmes sobre a represión franquista
Categoría:Filmes de 2008 con versión en galego